Document ID: 31976R1776

NEUVOSTON ASETUS (ETY) N:o 1776/76,
annettu 20 päivänä heinäkuuta 1976,
asetuksen (ETY) N:o 620/71 täydentämisestä pellavanvarsien myyntisopimuksia koskevien kehyssäännösten osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), sellaisena kuin se on viimeksi muutettuna asetuksella (ETY) N:o 814/76(2), ja erityisesti sen 6 artiklan,
ottaa huomioon komission ehdotuksen,
sekä katsoo, että
pellavan- ja hampunvarsien myyntiä koskevien sopimusten kehyssäännöksistä 22 päivänä maaliskuuta 1971 annetun neuvoston asetuksen (ETY) N:o 620/71(3) 4 artiklan mukaisesti pellavanvarsien tuottajan ja ostajan sopimuksessa on oltava sovittu myyntihinta; tähän hintaan vaikuttaa suuressa määrin pellavansiementen arvo; tämä arvo vastaa asetuksessa (ETY) N:o 569/76(4) säädettyjen pellavansiementen erityistoimenpiteiden mukaisesti vahvistettua kohdehintaa; olisi säädettävä, että sopimuspuolten on ilmoitettava pellavanvarsien myyntisopimuksessa ottaneensa huomioon asetuksen (ETY) N:o 569/76 1 artiklassa tarkoitetun pellavansiementen kohdehinnan, jotta kuitupellavan tuottajien olisi mahdollista hyötyä osittain näistä toimenpiteistä,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 620/71 artikla seuraavasti:
"4 a artikla
Pellavan osalta sopimuspuolten on ilmoitettava sopimuksessa, että myyntihinta on sovittu ottaen huomioon asetuksen (ETY) N:o 569/76 1 artiklassa tarkoitettu pellavansiementen kohdehinta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1976.

Labels: 4
17